PREDKLADACIA SPRÁVA

Návrh Plánu legislatívnych úloh vlády Slovenskej republiky na IV. štvrťrok 2010 je predkladaný na základe rozhodnutia vlády Slovenskej republiky z 20. októbra 2010.

Návrh plánu je vypracovaný na základe podkladov predložených ministerstvami a ostatnými ústrednými orgánmi štátnej správy a vychádza z Programového vyhlásenia vlády Slovenskej republiky. 

Jednotlivé legislatívne úlohy sú zoradené podľa rezortov, ktoré budú návrhy legislatívnych úprav pripravovať. 
Návrh plánu obsahuje 70  legislatívnych úloh vlády, z čoho je  29 návrhov zákonov, 17 návrhov nariadení vlády SR a 24 návrhov medzinárodných zmlúv.

Návrh plánu bol zaslaný na záverečné posúdenie všetkým ministerstvám a ostatným ústredným orgánom štátnej správy. Na rokovanie vlády sa predkladá bez rozporov.

